
1. Úvodné slovo starostu obce





Výročná správa obce Oponice poskytuje  pohľad na činnosť obce a dosiahnuté výsledky za rok 2024.  Hospodárili sme na základe schváleného rozpočtu.  Najdôležitejším príjmom obce je výnos dane z príjmov územnej samospráve a miestne dane  a poplatky. Podľa príjmov sa určujú aj limity výdavkov obce. Prostredníctvom transferov zo štátneho rozpočtu,  z jeho príslušných kapitol boli financované kompetencie preneseného výkonu štátnej správy               a niektoré ďalšie úlohy. 
Z Nitrianskeho samosprávneho kraja sme dostali dotáciu  na oslavy 780. výročia prvej písomnej zmienky o obci Oponice.  Aj s ich podporou sme mohli zorganizovať v dňoch 28.6 -29.6.2024 oslavy, ktoré zahŕňali prezentáciu histórie obce formou prednášok dvoch fundovaných odborníkov a bohatý program pre všetky vekové kategórie.
Urobili sme rekonštrukciu chodníka pozdĺž cesty II/593 o dĺžke  169,97 m v šírke 1,494 m čo je od súp. č. 84 až po takzvanú „váhu“. Stálo nás to 55 956,08 eura, ale z toho 49 995,92 eur sme dostali z PPA cez  MAS Svornosť.
OZ obce Oponice schválilo použitie fin. prostriedkov z rezervného fondu obce             na prerábku kúrenia v DK Oponice, ktorú sme zrealizovali  v treťom štvrťroku. Máme vypracovaný projekt aj na osadenie vykurovacích telies do všetkých priestorov Domu kultúry. Ich montáž by sme podľa finančnej situácie obce chceli zrealizovať v roku 2025.
V oblasti odpadového hospodárstva máme stále cieľ  maximalizovať separovanie, zvyšovať mieru vytriedeného odpadu v obci čo sa nám aj  darí. 
Obec Oponice sa tak ako po iné roky uchádzala  o finančné prostriedky z rôznych dotačných mechanizmov. Potrebujeme podporu hlavne pri väčších investíciách, ktoré obec nemôže zvládnuť z vlastných prostriedkov (dobudovanie kanalizácie, zvýšenie energetickej efektívnosti budovy MŠ  a Domu kultúry, opravu miestnych komunikácií a chodníkov). Žiaľ rok 2024 bol pre nás v tomto smere nie moc úspešný. Koncom roka sme však dostali dotáciu z Ministerstva financií vo výške 17.000 eur na vybudovanie nového chodníka v areáli materskej školy. Realizácia bude v priebehu  roka 2025.

Obec organizuje alebo sa podieľa na rôznych kultúrnych a spoločenských podujatiach, aby tak prispela k spestreniu života v obci. Chceme naďalej zodpovedne riešiť potreby občanov a hospodárne a efektívne nakladať s finančnými prostriedkami pri  rozvoji  a zveľaďovaní obce. Aj keď stále platí, že  v posledných rokoch spoločenská, ekonomická a sociálna situácia prináša väčšie a väčšie  problémy samospráve, budeme sa s nimi boriť, verím, že spoločne môžeme túto situáciu zmierniť, tak že si budeme navzájom vychádzať v ústrety v rámci svojich možností a schopností, čím prispejeme k vytvoreniu pekných,  pokojných a šťastných podmienok  pre život v obci, ktoré sú v tejto dobe tak potrebné. 
           Záver  patrí  poďakovaniu  poslancom a všetkým občanom,  ktorí sa aktívne podieľali      a podieľajú na skrášľovaní našej obce, na jej zveľaďovaní a prispievajú k jej dobrému menu.
                                                                                                               Mgr. Milan Gál     

                                                                                                                   starosta obce          
2. Identifikačné údaje obce
Názov: Oponice
Sídlo:   Oponice 105
IČO:     00310875
Štatutárny orgán obce: starosta
Telefón: 038/5317125, 0905 610 108
Mail: oponice@oponice.sk
Webová stránka:  www.oponice.sk
3. Organizačná štruktúra obce a identifikácia vedúcich predstaviteľov

Starosta obce: Mgr. Milan Gál
Zástupca starostu obce:  Ing. Ján Fráter
Hlavný kontrolór obce:  Mgr. Helena Paučírová                                                
Obecné zastupiteľstvo: Ing. Ján Fráter, Mgr. Andrea Gálová,  Miloš Kováč, Peter Kohajda, Zuzana Kohajdová, Lukáš Košťál, Štefan Virág
Komisie:  Komisia ochrany verejného záujmu, predseda Štefan Virág

Obecný úrad: Je výkonným orgánom obecného zastupiteľstva a starostu obce. Je zložený z pracovníkov obce. Zabezpečuje administratívne a organizačné činnosti OZ a starostu obce, najmä písomnú agendu. Je podateľňou a výpravňou obecných písomností, zabezpečuje odborné  podklady a iné písomnosti na rokovania OZ, vypracováva písomné  vyhotovenia rozhodnutí obecnej samosprávy a správnych konaní, vykonáva nariadenia obce a uznesenia obecnej samosprávy. Obecný úrad v Oponiciach je umiestnený v budove Domu kultúry.  Má dve zamestnankyne. Obec netvorí konsolidovaný celok.


Obec Oponice nemá  zriadené rozpočtové, príspevkové, neziskové organizácie ani obchodné spoločnosti. Obec je zriaďovateľom materskej školy, základnej školy, školskej jedálne pri MŠ a školského klubu detí, všetko bez právnej subjektivity.
4. Poslanie, vízie, ciele 
Poslanie  obce: Zabezpečovať základné oblasti života občanov a chod obce samotnej. 
Vízie obce: Prostredníctvom svojich orgánov plniť hlavne samosprávne funkcie, na ktoré bola 

                    zriadená  a  prenesené  úlohy  štátnej  správy  tak,   ako  je to stanovené  v zákone  

                    č. 416/2001 Z. z. o prechode niektorých pôsobností z orgánov štát. správy na obce. 
Ciele obce: Zvýšenie starostlivosti o všestranný rozvoj územia obce a potrieb jej obyvateľov.
5. Základná charakteristika obce 
     
Obec je samostatný územný samosprávny a správny celok Slovenskej republiky. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov. 

5.1. Geografické údaje
Geografická poloha obce:  Západné Slovensko, Nitriansky kraj, okres Topoľčany, obec leží       

                                           medzi západným úpätím Tríbečského pohoria a ľavým brehom rieky                  

                                           Nitry

Susedné obce :                   Dolné Lefantovce (okres Nitra), Súlovce, Kovarce (okres   

                                           Topoľčany)

Celková rozloha obce :      1229 ha

Nadmorská výška obce:     168 m. n. m. v strede obce,  v chotári 152-503 m. n. m.
5.2. Demografické údaje 
Hustota  a počet obyvateľov : 67  obyvateľov na km2
Národnostná štruktúra : slovenská národnosť

štruktúra obyvateľstva podľa náboženského významu : rímskokatolícke
Vývoj počtu obyvateľov : mierne stúpajúca  tendencia oproti roku 2023
Počet obyvateľov prihlásených na trvalý pobyt k  1.1. 2024       823 

počet narodených           10 

počet úmrtí                     14
počet prihlásených         21   

počet odhlásených         12
počet obyvateľov prihlásených na trvalý pobyt k 31.12.2024      828  z toho 425 mužov
                                                                                                                          403 žien
priemerný vek je 42 rokov
5.3. Ekonomické údaje 
Nezamestnanosť v obci ku koncu sledovaného obdobia: 2,66 % 
Nezamestnanosť v okrese ku koncu sledovaného obdobia: 3,21  %
Vývoj nezamestnanosti v obci: oproti roku 2023  (2,76 %)   klesla len o 1 desatinu percenta 
5.4. Symboly obce

Erb obce:

Erb obce Oponice predstavuje heraldickú úpravu historickej pečatnej predlohy a má túto podobu : V modrom štíte na zelenej oblej pažiti stojaci zlatovlasý striebroodetý, zlatoprepásaný vinohradník v zlatej čiapke a rovnakých čižmách, ľavicou vbok, v pravici držiaci veľký zlatý strapec hrozna, v horných rohoch po jednej zlatej položenej hviezde.                                                        

Vlajka obce :
Pozostáva zo štyroch pozdĺžnych pruhov vo farbách žltej (1/6 ), modrej (2/6), bielej (2/6)         a zelenej (1/6). Vlajka má pomer strán 2:3 a ukončená je tromi cípmi, t.j. dvomi zástrihmi, siahajúcimi do tretiny jej listu.

       zástavy obce

Pečať obce : 
Pečať obce je okrúhla, uprostred s obecným symbolom a kruhopisom OBEC  OPONICE. Pečať má  priemer 3 5 mm,  čo je  v súlade s domácimi zvyklosťami a predpismi   o používaní pečiatok    s obecnými symbolmi.

5.5. História obce 

    Výhodná poloha Oponíc medzi riekou Nitrou a Tríbečským pohorím  motivovala veľmi skoré osídlenie tejto lokality už v praveku. Dôkazom je črepový materiál kultúry s lineárnou keramikou zo staršej fázy neolitu (archeologický prieskum  z roku 1978) a materiál    z mladšej fázy neolitu črepy lengyelskej kultúry (nájdené pri prieskume  a povrchovom zbere 1983) .     

    Viaceré indície nasvedčujú, že Oponice patria k tým málo dedinám Ponitria, čo boli osídlené sústavne od 9. storočia až do novoveku. Prvá písomná zmienka o existencii Oponíc je z  roku 1244  listina Nitrianskej kapituly.  Pôvodne  veľký  chotár  Oponíc  sa  o  niečo zmenšil 

v priebehu 11. storočia, keď časť chotára udelili prví uhorskí králi hradným rytierom Nitrianskeho hradu. Títo stredovekí bojovníci získali jedno až dvojpoplužné majetky                v severozápadnej časti chotára starých Oponíc, kde v priebehu 12. storočia vzniklo nové samostatné sídlo Malé Oponice. Z iniciatívy týchto hradných rytierov tu bol postavený aj románsky kostol zasvätený apoštolom Petrovi a Pavlovi. V polovici 13. storočia teda veľké Oponice patrili Nitrianskemu  hradu a Malé Oponice s kostolom tunajším hradným rytierom. Koncom 13. storočia získali Oponice Čákovci, ktorí dali nad dedinou postaviť kamenný hrad. Tým význam Oponíc nesmierne vzrástol.

Príchodom   zakladateľa  apponyiovského  rodu  v roku 1395  sa začína  odvíjať  bohatá 

a  pestrá história hradu a hradného panstva Oponíc, ktorých rozdelenie na Malé a Veľké Oponice pretrvá až do začiatku 20. storočia.  Obdobie 14. storočia prinieslo pre tunajšie stredoveké osídlenie mnohé pozitívne zmeny Vzrástol počet obyvateľov , zakladali sa vinice. Koncom  14. storočia  však  pokojné  obdobie  skončilo.  V 15. a  začiatkom  16. storočia  sa  aj

v Oponiciach prejavili zreteľné známky úpadku poddanských hospodárstiev, spôsobené aj vojenskými ťaženiami, husitskými výpravami ale i tureckým nebezpečenstvom.  Do prvej polovice 17. storočia boli hradnými pánmi Oponíc Apponyiovci, no od 18. storočia sa začína prejavovať ich silnejšia väzba na  Itáliu a Francúzsko. Členovia apponyiovskej  rodiny opustili územie Slovenska   v čase II. svetovej vojny  a po jej skončení sa už do Oponíc nikdy nevrátili.
Obec Oponice sa spomína pod týmito názvami:
· Oponu (1244)

· Opon (1244, 1336, 1395)

· Apon (1268, 1326, 1416, 1515)

· Oponh (1300)

· Appony (1408)

· Naghapon (1570)

· Opponicze (1773)

· Nagy – Appony (1773)

· Apponitz (1773)

· Opponicze (1773)

· Apony, Opponicze, Nagy – Apony (1786)

· Kis–Apony, Nagy – Apony (1808)

· Malé Opoňice, Welké Opoňice (1808)

· Kisappony, Nagyappony (1863, 1873–1877, 1882, 1888, 1892–1913)

· Oponice, Aponice (1920)

· Oponice (1927)
5.6. Pamiatky 

Oponický hrad                                   

Táto neprehliadnuteľná dominanta obce sa týči            z Tribečského pohoria už od 13. storočia, kedy mal hrad úlohu chrániť Nitriansky kniežací hrad pred nájazdmi Tatárov  a neskôr Turkov. Pre hrad je medzníkový rok 1392 kedy ho získava do svojej držby uhorský šľachtický rod Apponyiovcov, ktorý si zoberie názov obce do svojho predikátu a píše odvtedy Apponyi de Nagy Appony alebo Oponickí z Veľkých Oponíc. Rod vykoná na hrade nevyhnutné prestavby, ale jeho celkový vzhľad podstatnejšie upraví, opevní a zmodernizuje až renesančná prestavba Benediktom Apponyim v roku 1542. Hrad dostane pevnejšie opevnenie  a je obohnaný vodnou priekopou s padacím mostom na západnej strane hradu. Opevní sa aj veža Tereš, ktorá je dominantou hradu na jeho juhozápadnom nároží a v ktorej sú počas tureckých vojen na našom území ochraňované cennosti zemanov zo širokého okolia. Turkom sa hrad nikdy nepodarilo dobyť. To čo sa nepodarilo početnej tureckej presile dokončila ľudská hašterivosť Apponyiovcov a „krádež storočia“ ktorá sa tu odohrala 10. augusta roku 1514 a jej iniciátorkou bola šľachtičná bažiaca po bohatstve z neďalekej obce Anna Ludanická. Tento prípad dozoroval sám palatín tak závažná sa z toho stala udalosť.

Ľudská hašterivosť medzi Apponyiovcami spôsobila to, že zač. 17. stor. sa rozhodli, hrad opustiť a keďže sa nevedeli dohodnúť na užívaní spoločných častí hradu jednoducho ho ponechajú svojmu osudu. Ten chátral a stal sa v roku 1708 baštou povstaleckej armády Františka Rákocziho II. čím si podpísal rozsudok totálneho zániku. Po potlačení povstania cisárskou armádou bol spolu s ostatnými slovenskými hradmi zbúraný a odvtedy je v ruinách. 
V 19. storočí sa stal vďačným námetom spisovateľov, básnikov či maliarov, ktorí tu nachádzali pokoj a nšpiráciu. Apponyiovci mali k hradu samozrejme aj naďalej patriotský vzťah a tak      ho udržiavali až do 30. rokov 20. storočia.


Po druhej svetovej vojne bol sporadicky udržiavaný asi do 60. rokov, konávali sa tu oponické majálesy, ale postupne sa upustilo aj od týchto podujatí, hrad začal chátrať a zarastať náletovými kríkmi a drevinami. Na lepšie časy začalo hradu svitať v roku 2000 kedy skupina nadšencov založila v Oponiciach Občianske združenie Apponiana, ktorého cieľom bola záchrana Oponického hradu ako dominanty Oponíc a tohto regiónu. Odvtedy sa podarilo hrad vyčistiť od stoviek náletových drevín a stromov, ktoré vyrastali z hradných múrov, spomaliť deštrukciu muriva a pravidelným kosením a likvidovaním týchto škodlivých drevín zabrániť pokračujúcej deštrukcii hradného areálu. 

Na hrad vedie v súčasnosti turistický chodník z obce. Už v obci pri vstupnej bráne       do parku veľkého kaštieľa sa nachádza veľká informačná tabuľa o hrade v 3 jazykoch, kde turisti dostanú prvotné info o tejto dominante. Z obce to na hrad rezkým krokom urobíte za 30 min. a odmenou Vám bude majestátne kamenné sídlo týčiace sa z Tribečského pohoria             a panoráma na dolinu od Zobora až po Bánovecko
KOSTOL SV. PETRA A PAVLA 

Prvá zmienka o kostole pochádza z roku 1244. Kostol bol postavený pravdepodobne              v priebehu 12. storočia jeho pôvodnými patrónmi boli hradní rytieri z Malých Oponíc. 
Tento románsky kostol pokrytý slamou bol zrútený koncom 18. storočia, aby na jeho mieste vyrástol nový, klasicistický kostol sv. Petra a Pavla. Stalo sa tak v roku 1793. Slávnu éru zažíval nielen pri svojom otvorení nitrianskym biskupom Františkom Xaverom Fuchsom, ale aj v nasledujúcich rokoch kedy sväté omše v Oponiciach slúžili kňazi členovia „Tovarišstva“ akými boli Hollý, Komlóssy, Kubicza či Valachy, ktorého, ale doba skritizovala za dostavbu ťažkej kamennej veže kostola čím začal kostol praskať a mať problémy so statikou a preto      sú odvtedy vidieť v stropných prvkoch kostola oceľové výstuhy. Skvelý kronikár a farár           v jednej osobe Jozef Lindenbauer nám toho zase zanechal veľa vo farských matrikách z konca 18. a zač. 19. storočia. V kostole sa nachádza vzácny jednomanuálový organ, ktorý dala postaviť tunajšia grófka Žofia Sztárayová. V roku 1869 ho zhotovil organársky majster Ján Šaško z Brezovej (1807-1893). Manuálový rozsah organu  je 54 kláves, pôvodne potiahnutých slonovinou           a ebenovým drevom. Nástroj má spolu 620 píšťaľ. V chráme sa dodnes nachádza zopár vzácnych liturgických predmetov, ako sú liturgický kalich od talianskej grófky Terézii Nogarolly-manželky Antona Apponyiho (1782-1852) či vzácne bohoslužobné rúcha z 19. storočia  od firmy Krickl&Schweiger Vienna. Zvony kostola sú vzácnosťou, boli totiž inštalované v roku vypuknutia prvej svetovej vojny, ktorá zvonom vôbec nepriala. Posledný zvon pribudol v roku 1925.  Pod kostolom sa nachádza sústava hrobiek rodín Bartakovič a Apponyi. Prístupná verejnosti je však iba apponyiovská hrobka s vchodom z južnej strany kostola, ktorá bola verejnosti sprístupnená  v roku 1993.  Z monumentov kostola ešte zaujme oratórium   z južnej strany kostola a na jeho fasáde inštalované slnečné hodiny. Veľmi pozoruhodná je aj plastika apponyiovského erbu nad vchodom do hrobky. Pravdepodobne pochádza z Bratislavy, vtedajšieho Apponyiho paláca, ktorý slúžil ako verejná Apponyiho knižnica a po jej zrušení bol zosnímaný z priečelia, prevezený do Oponíc a tu umiestnený okolo roku 1846.  

MALÝ RENESANČNÝ KAŠTIEĽ – APPONYIHO POĽOVNÍCKE MÚZEUM. 

Malý kaštieľ, ako ho zvyknú domáci nazývať je renesančnou stavbou zo 16.-17. storočia. Kedysi ho obývala zemianska rodina Bartakovičovcov, ktorej členovia sú pochovaní  v severnej hrobke tunajšieho kostola. V 19. storočí kaštieľ získali Apponyiovci. Nikdy tu však nebývali, využívali ho predstavení veľkostatku, tak tomu bolo až do roku 1924, kedy ho gróf Henrich Apponyi odstúpil obci Oponice  za podĺžnosti obecných daní. Odvtedy až   do súčasnosti kaštieľ patrí obci Oponice. Za I. ČSR bola  na prízemí kaštieľa zriadená četnícka (žandárska stanica), ktorú ešte aj počas 1. svetovej vojny viedol Jozef Štefánik. Celé prvé podlažie kaštieľa využíval miestny všeobecný lekár MUDr. Jozef Šeley ako svoju privátnu ordináciu a súkromný byt.  V Oponiciach pôsobil tento lekár až       do svojej smrti v roku 1945.


Po druhej svetovej vojne bol kaštieľ využívaný na rôzne „dobrodružné“ účely, ktoré mu nepridali na rozkvete. Záblesk nádeje bol v pol. 70. rokov kedy bol kaštieľ zrenovovaný a boli zachránené empírové maľby na poschodí obnovou a injektážou stropov, ktoré hrozili zrútením.


V roku 1993 dala obec zelenú založeniu APPONYIHO MÚZEA, ktoré tu funguje dodnes. Poľovnícke trofeje, sakrálne predmety z miestneho kostola a veľa iných dobových predmetov.  Od roku 2005 je na prízemí múzea inštalovaná výstava artefaktov spadnutých spojeneckých lietadiel v Tribečskom pohorí na sklonku druhej svetovej vojny. 
VEĽKÝ RENESANČNÝ KAŠTIEĽ - APPONYIOVSKÉ RODOVÉ SÍDLO 


Tento kaštieľ sa nachádza na rozdiel od predchádzajúceho v nádhernom prostredí takmer 7 ha anglického parku v západnej časti obce. Kaštieľ bol postavený Apponyiovcami    v 16.-17. storočí. Obývaný bol príslušníkmi tohto rodu až do roku 1940. Prišli sem bývať         z hradu a kaštieľ postupne prestavovali až do 19. storočia, kedy tu naposledy v rokoch 1844-46 pribudlo severné krídlo kaštieľa dostavbou slávnej rodinnej Apponyiovskej bibliotéky        a kaštieľ tak dostal definitívnu podobu písmena U. V parku sa nachádzajú významné a vzácne dreviny či solitéry, fontána či tenisové antukové kurty založené samotnými Apponyiovcami čoby fanúšikmi Wimbledonu. Po smrti posledného majiteľa panstva grófa Henrika Apponyiho v roku 1935 kaštieľ spolu  s panstvom  kúpil veľkostatkár Ing. Vít Slezák, ktorý  v kaštieli          s rodinou nielen býval, ale na priľahlom majeri hospodáril a zveľadil tunajšie vinice, rastlinnú a živočíšnu výrobu. Bohužiaľ v roku 1948 mu podnik znárodnili a skonfiškovali, kaštieľ slúžil na rôzne výučbové a politické účely.   

V polovici 70. rokov kaštieľ získala bezodplatne VŠP v Nitre, ktorá ho začala opravovať        so zámerom vytvoriť z neho školiace stredisko pre študentov. Po roku 1989 však škola              z finančných dôvodov musela od svojho zámeru ustúpiť a budovu   s parkom už potom iba udržiavala a v roku 2007 ruinu kaštieľa so zdevastovaným parkom odpredala spoločnosti I&P Slovakia a.s.,  ktorá  zrealizovala  excelentnú  prestavbu   kaštieľa    v duchu doby a  kaštieľ otvorila ako luxusný hotelový komplex s nadštandartnými službami  v rámci regiónu.            Pre milovníkov histórie a turistov bude určite dôležité uviesť, že  do severného krídla zrenovovaného kaštieľa sa po desiatkach rokov znovu vrátila slávna Apponyiovská bibliotéka 
s takmer 30 000 zväzkami vzácnych kníh, čím sa tento hotelový komplex stal na Slovensku jedinečným!

Apponyiovská bibliotéka
Park tiež prešiel revitalizáciou, obnovené sú  trávnaté plochy,  nanovo je postavená zámocká fontána, ktorá medzičasom bola zdevastovaná a obnovené sú aj tenisové kurty         v parku   s moderným povrchom a umelým osvetlením
5.7. Významné osobnosti obce
Viliam Jozef Máchal  (1910-1953) – rodák z Oponíc, kňaz a spisovateľ
Geraldína Apponyiová (1915–2002) kráľovná Albánska, detstvo a mladosť prežila v Oponiciach
Henrich Apponyi (1885-1935) rodák z Oponíc diplomat, poslanec uhorského parlamentu, posledný majiteľ   oponického panstva 
Jozef Tešík (1905-1989) rodák z Oponíc, športovec, Majster Francúzska (1936/37 a 1938) a majster Paríža (1937,1938) vo vzpieraní. V rokoch 1944 a 1947    majster Slovenska              vo svojej kategórii 
6. Plnenie funkcií  obce (prenesené kompetencie, originálne kompetencie)  
6.1. Výchova a vzdelávanie 
V súčasnosti výchovu a vzdelávanie detí v obci poskytuje:
· Materská škola bez právnej subjektivity, zriaďovateľom je Obec Oponice a je napojená  na rozpočet obce.

· Malotriedna Základná škola ( 1.-4. ročník) bez právnej subjektivity, ktorej zriaďovateľom je Obec Oponice.  Je napojená  na rozpočet obce a finančné prostriedky  zo štátneho rozpočtu.

· Školský klub  detí ako súčasť ZŠ bez právnej subjektivity zriaďovateľom je Obec Oponice a je napojený   na rozpočet obce.

· Stravu pre deti MŠ a ZŠ zabezpečuje Školská jedáleň pri MŠ Oponice, bez právnej subjektivity, ktorej  zriaďovateľom je Obec Oponice a je napojená   na rozpočet obce.
Na základe analýzy doterajšieho vývoja možno očakávať, že rozvoj vzdelávania sa bude orientovať na modernizáciu školstva a zvyšovanie úrovne výchovno-vzdelávacieho procesu.
6.2. Zdravotníctvo
V obci nemáme žiadne zdravotné stredisko najbližší obvodný lekár je v susednej obci Kovarce, zubár v obci Kovarce a Dolné Lefantovce.  
6.3. Sociálne zabezpečenie
V obci nemáme žiadne zariadenie sociálnych služieb. Najbližšie zariadenia sociálnych služieb sú v obci Kovarce, Nitrianska Streda a Solčany. Sociálne služby v obci zabezpečuje opatrovateľská služba. V roku 2024 mala  obec zamestnanú   1 opatrovateľku  aj to len v prvom polroku. 
6.4. Kultúra
 Spoločenský a kultúrny život v obci zabezpečuje :
· Obecné múzeum – Apponyiho poľovnícke  múzeum, ktoré je zriadené v tzv. malom kaštieli v obci spomínanom i v časti pamiatky obce
· Apponyiovská bibliotéka je v severnom krídle zrenovovaného kaštieľa (hotel Chateau Appony)                                                                                                                                                                          

· iné kultúrne inštitúcie v obci nie sú, na usporadúvanie kultúrnych akcií má obec              k dispozícii  dom kultúry     

Obec pravidelne organizuje rôzne kultúrne podujatia ako  stavanie mája, Deň matiek, MDD, rozlúčka s letom pre deti, Október mesiac úcty k starším, ale k najväčším akciám    a aj najobľúbenejším patrí výstup na Oponický hrad  pod názvom "Stredovek                    na Oponickom hrade", kde  vystupujú šermiari, lukostrelci, sokoliari, a účastníci majú možnosť ochutnania stredovekej kuchyne. Atmosféru dotvára dobová hudba. Obec tiež podporuje OZ, ktoré  organizujú kultúrne podujatia napr. Zraz veteránov (autá) alebo Oponický pedál (bicykle).

Na základe analýzy doterajšieho vývoja možno očakávať, že kultúrny a spoločenský život sa bude rozvíjať.
6.5. Doprava

           Riešenie dopravy v obci je zabezpečené cestnými komunikáciami. Obec vlastní pomerne malú časť komunikácií. Autobusovú dopravu zabezpečuje ARRIVA Nitra tak spoje z Nitry ako  aj okolia ako i spoje z Topoľčian a okolia. V obci sú zriadené tri zastávky autobusov. Každá   zo zastávok je vybavená čakárňami. Štátna cesta vedie centrom obce. Miestne komunikácie sú v zlom stave, nepriaznivé miestne klimatické a morfologické podmienky zvyšujú finančnú náročnosť opráv a údržby cestných telies je potrebné ich renovovať, čo je však pre obec finančne veľmi náročné a bez podpory štátu formou dotácie priam nemožné.
6.6. Územné plánovanie
  Obec sa  v územnom plánovaní riadi  územným plánom obce Oponice schváleným v roku 2012 a jeho zmenami a doplnkami č.1 z roku 2018.
6.7. Hospodárstvo 

  Najvýznamnejší poskytovatelia služieb v obci :
      -     Hotel Chateau Appony- ubytovanie, stravovanie, prenájom priestorov,              
      -     Penzión Oponice - ubytovanie, prenájom priestorov,                                              

· Slovenská pošta                                                                                                          

· COOP Jednota  - potraviny a rozličný tovar,  
· Fištep – predajňa potravín a rozličného tovaru                                                          

· ADALIM - predajňa kvetov a darčekových predmetov, 
· NANIPEK s.r.o.  - pekáreň                                        
· Najvýznamnejšia poľnohospodárska výroba v obci :
· Vysokoškolský poľnohospodárky podnik  Slovenskej poľnohospodárskej univerzity v Nitre, s. r. o. so sídlom v Kolíňanoch
           Priemyselnú výrobu v obci nemáme.

7. Informácia  o vývoji  obce  z pohľadu  rozpočtovníctva
    
Základným   nástrojom  finančného  hospodárenia  obce  bol   rozpočet   obce   na  rok   2024. Obec v roku 2023 zostavila rozpočet na rok 2024 podľa ustanovenia § 10 odsek 7) zákona č.583/2004 Z .z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. 
Rozpočet obce na rok 2024 bol zostavený ako prebytkový. Rozpočet obce bol schválený obecným zastupiteľstvom dňa 13.12.2023 uznesením č.119. Bežný   rozpočet   bol   zostavený   ako  prebytkový. Po úpravách bol bežný rozpočet prebytkový  a  kapitálový   rozpočet schodkový. Schodok kapitálového rozpočtu bol vykrytý   z rezervného fondu obce.
Rozpočet bol zmenený jedenásťkrát:

· prvá zmena   schválená dňa 08.03.2024 uznesením č.148

· druhá zmena schválená dňa 03.04.2024  uznesením č. 156

· tretia zmena  schválená dňa 29.04,2024  uznesením č. 167

· štvrtá zmena schválená dňa 29.04,2024  uznesením č. 167

· piata zmena schválená dňa 12.06.2024  uznesením č.177

· šiesta zmena schválená dňa 22.7.2024 uznesením č. 186

· siedma zmena schválená 22.7.2024 uznesením č. 186

· ôsma zmena schválená 25.10.2024 uznesením č. 194

· deviata zmena schválená 25.10.2024 uznesením č. 194

· desiata zmena schválená 12.12.2024 uznesením č. 213

· jedenásta zmena schválená 12.12.2024 uznesením č. 213
Po poslednej zmene bol rozpočet nasledovný :
7.1. Plnenie príjmov a čerpanie výdavkov za rok 2024
 
	
	Schválený rozpočet 


	Schválený rozpočet 

po poslednej zmene
	Skutočné 

plnenie príjmov/ čerpanie výdavkov
k 31.12.2024
	% plnenia príjmov/

% čerpania výdavkov 

	Príjmy celkom
	647 523,00
	846 972,54
	849 793,67
	100,33

	z toho :
	
	
	
	

	Bežné príjmy
	647 523,00
	733 928,66
	736 751,77
	100,38

	Kapitálové príjmy
	
	18 580,00
	18 580,00
	100,00

	Finančné príjmy
	
	94 463,88
	94 461,90
	100,00

	Príjmy RO s právnou 

subjektivitou
	/
	/
	/
	

	Výdavky celkom
	636 492,33
	824 497,77
	809 961,39
	96,21

	z toho :
	
	
	
	

	Bežné výdavky
	636 492,33
	733 574,29
	715 334,69
	97,51

	Kapitálové výdavky
	
	90 923,48
	94 626,70
	104,07

	Finančné výdavky
	
	
	
	

	Výdavky RO s právnou

subjektivitou
	/
	/
	
	

	Rozpočtové hospodárenie obce
	11 030,67
	22 474,77
	39 832,28
	


V roku 2024 plnenie príjmov vo významnej miere ovplyvnili príjmy :
· v bežnom rozpočte: 

- podielové dane, ktoré predstavujú zvýšenie oproti roku 2023 o 2,21 % vo výške 7 686,11 eur 
- daň z nehnuteľností, ktorá predstavuje zvýšenie oproti roku 2023 o 48,33 % vo výške   

  21 891,44 eur
- komunálny odpad a drobný stavebný odpad, ktorý predstavoval zvýšenie oproti roku 2023 
   o 31,69 %  vo výške 2 542,69 eur (spôsobené zvýšením poplatku za lístok z 5,00 eur na 5,50 
   eur)
- daň z ubytovania, ktorá predstavovala príjem vo výške 11 380,00 eur, čo je zníženie oproti 

   roku 2023 o 2 275,00 eur čo je 19,99 % , obec evidovala nedoplatok k 31.12.2024 na dani z ubytovania vo výške 3126,00 eur, ktorý však bol vyrovnaný v januári 2025.
· v kapitálovom rozpočte: 

- príjem dotácie od MF SR vo výške 17 000,00 eur na čiastočné financovanie spojovacieho chodníka v areáli MŠ 
-z predaja pozemku obce vo výške 1 580,00 eur 
· vo finančných operáciách: 
- príjem z použitia rezervného fondu na lavičky TJ Oponice  2 000,00 eur
- príjem z použitia rezervného fondu na  vybudovanie plynovej prípojky  a plynového vykurovania DK v sume 32 403,20 eur

- príjem z použitia rezervného fondu na vybudovanie chodníka pozdĺž cesty II/593 v sume 54 426,96 eur

-príjem zo zapojenia zostatku finančných prostriedkov bežných príjmov účelovo určených financií z ÚPSVaR na stravovanie predškolákov a žiakov ZŠ a dopravné žiakov ZŠ vo výške 5 633,92 eur
V roku 2024 čerpanie výdavkov vo významnej miere ovplyvnili výdavky :
· v bežnom rozpočte:

-  výdavky na mzdy, platy, služobné príjmy a ostatné osobné vyrovnania vo výške 351 853,42 eur a odvody poistného do soc. poisťovne a zdravotných poisťovní  z miezd zamestnancov      vo výške 123 792,36 eur  
- výdavky na tovary a služby vo výške 213440,01 eur, ide o prevádzkové výdavky všetkých stredísk obce ako sú energie, materiál (čistiace a kancelárske potreby), počtové a telefonické služby, odvoz a uloženie odpadu, údržba kancelárskych strojov a výpočtovej techniky, verejného osvetlenia, miestneho rozhlasu, kultúrne podujatia, stravovanie zamestnancov poistenie majetku, odmeny poslancom a pracovníkom na dohody

- bežné transfery v sume 32 192,89 eur to sú platby na spoločný stavebný úrad členské príspevky do združení, nemocenské dávky, príspevky dôchodcom a novorodencom

· v kapitálovom rozpočte:
zrealizované investičné akcie 
a) Realizácia stavieb – vybudovanie chodníka popri ceste II/593 v sume  54 426,96 EUR, 

b) Realizácia rekonštrukcie kúrenia v Dome kultúry v sume 35 240,82 EUR,  

c) Prípravná a projektová dokumentácia  na projekt vsakovanie dažďovej vody ZŠ, rozpočet 
     a štúdia na rekonštrukciu sociálnych zariadení ZŠ v sume 1 565,00 EUR , 

d) Poskytnutie kap. transferu  TJ Oponice – rekonštrukcia lavičiek športového areálu TJ

     v sume 2 220,00 EUR,

7.2. Prebytok/schodok rozpočtového hospodárenia za rok 2024
	Hospodárenie obce 
	Skutočnosť k 31.12.2024 v EUR

	
	

	Bežné  príjmy spolu
	736 751,77

	z toho : bežné príjmy obce 
	736 751,77

	             bežné príjmy RO
	/

	Bežné výdavky spolu
	715 334,69

	z toho : bežné výdavky  obce 
	715 334,69

	             bežné výdavky  RO
	0,00

	Bežný rozpočet
	21 417,08

	Kapitálové  príjmy spolu
	18 580,00

	z toho : kapitálové  príjmy obce 
	18 580,00

	             kapitálové  príjmy RO
	0,00

	Kapitálové  výdavky spolu
	94 626,70

	z toho : kapitálové  výdavky  obce 
	94 626,70

	             kapitálové  výdavky  RO
	0,00

	Kapitálový rozpočet 
	-76 046,70

	Prebytok/schodok bežného a kapitálového rozpočtu
	-54 629,62

	Vylúčenie z prebytku/Úprava schodku HČ
	-22 613,72

	Vylúčenie z prebytku/Úprava schodku PČ 

(doplnkový zdroj financovania HČ, zdroj financovania PČ)
	/

	Upravený prebytok/schodok bežného a kapitálového rozpočtu
	

	Príjmové finančné operácie  
	94 461,90

	Výdavkové finančné 
	0,00

	Rozdiel finančných operácií
	94 461,90

	Príjmy spolu  
	849 793,67

	VÝDAVKY SPOLU
	809 961,39

	Rozpočtové hospodárenie obce 
	39 832,28

	Vylúčenie z prebytku/Úprava schodku HČ
	-22 613,72

	Vylúčenie z prebytku/Úprava schodku PČ

(doplnkový zdroj financovania HČ, zdroj financovania PČ)
	/

	Úprava hospodárenia o nevyčerpaný úver 
	/

	Upravené rozpočtové hospodárenie obce
	17 218,56


Prebytok rozpočtu v sume 39 832,28 EUR  zistený podľa ustanovenia § 10 ods. 3 písm. a) a b) zákona č. 583/2004 Z .z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa upravuje o nevyčerpané účelovo určené prostriedky poskytnuté v predchádzajúcom rozpočtovom roku zo štátneho rozpočtu a na základe osobitných predpisov podľa § 16 ods.6 zákona č. 583/2004 Z. z. o rozpočtových pravidlách vo výške 22 613,72 EUR  bol takto zistený prebytok  v sume             17 218,56 EUR.   

Prebytok  rozpočtu sa upravuje - znižuje o :

a) nevyčerpané prostriedky zo ŠR účelovo určené na bežné výdavky poskytnuté                            v predchádzajúcom  rozpočtovom roku  v sume  3 280,45  EUR, a to na : 

· prenesený výkon v oblasti školstva v sume 148,55 EUR dopravné žiaci

· prenesený výkon v oblasti školstva na materiál a energie 766,00 EUR

· prenesený výkon v oblasti školstva na materiál hmotná núdza 100,00 EUR

· stravné pre deti ZŠ a predškolákov MŠ v sume 2 265,90 EUR

b) nevyčerpané prostriedky školského stravovania na stravné a réžiu podľa ustanovenia §140-141 zákona č.245/2008 Z. z. o výchove a vzdelávaní (školský zákon) a o zmene a doplnení niektorých zákonov v sume 2 333,27 EUR( ŠJ pri MŠ )

c) nevyčerpané prostriedky zo ŠR účelovo určené na kapitálové výdavky v sume 17 000,00 EUR
Zostatok finančných operácií  podľa § 15 ods.1 písm. c zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov v sume 17 218,56 EUR navrhujeme použiť na tvorbu rezervného fondu.

7.3. Rozpočet na roky 2025 - 2027






	
	Skutočnosť k 31.12.2024
	Rozpočet  na rok 2025
	Rozpočet

 na rok 2026
	Rozpočet

 na rok 2027

	Príjmy celkom
	849 793,67
	691 219,00
	718 803,00
	740 82,00

	z toho :
	
	
	
	

	Bežné príjmy
	736 751,77
	691 219,00
	718 803,00
	740 827,41

	Kapitálové príjmy
	18 580,00
	/
	/
	/

	Finančné príjmy
	94 461,90 
	/
	/
	/

	Príjmy RO s právnou subjektivitou
	/
	/
	/
	/


	
	Skutočnosť k 31.12.2024
	Rozpočet  na rok 2025
	Rozpočet

 na rok 2026
	Rozpočet

 na rok 2027

	Výdavky celkom
	809 961,39
	684 974,00
	674 114,00
	674 114,00

	z toho :
	
	
	
	

	Bežné výdavky
	715 334,69
	684 974,00
	674 114,00
	674 114,00

	Kapitálové výdavky
	94 626,70
	/
	/
	/

	Finančné výdavky
	/
	/
	/
	/

	Výdavky RO s právnou subjektivitou
	/
	/
	/
	/

	
	
	
	
	


Dôvodová správa k rozpočtu na roky 2025 - 2027: 

Návrh rozpočtu vychádza zo zákona č. 23/2004 Z. z. o rozpočtových  pravidlách verejnej správy v znení  neskorších predpisov, zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, zákona č. 564/2004 Z. z. o rozpočtovom určení výnosu dane z príjmov územnej samospráve, nariadenia vlády SR č. 415/2012 Z. z, ktorým sa dopĺňa  nariadenie vlády SR č. 668/2004 Z. z. o rozdeľovaní výnosu dane z príjmov územnej samospráve v znené neskorších predpisov, zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, zákona č. 325/2012 Z. z. zákona č. 596/2003 Z. z. o štátnej správe v školstve a školskej samospráve s účinnosťou od 1.1.2013 a zákonom č. 369/1990 Z. z. o obecnom zriadení v znení neskorších predpisov, ústavným zákonom č. 493/2011 Z. z. o rozpočtovej zodpovednosti, opatrením MF SR č. MF/010175/2004-42 v znení neskorších predpisov, ktorým sa ustanovuje ekonomická klasifikácia rozpočtovej klasifikácie, VZN č. 3/2023 o miestnom poplatku za komunálne odpady a drobné stavebné odpady na území obce Oponice, VZN č. 1/2023 o užívaní verejnej kanalizácie, o odpadových vodách, vodách z povrchového odtoku, spoplatňovaní spracovania odpadových vôd, a zneškodňovaní odpadových vôd zo žúmp na území obce Oponice, VZN č. 5/2023 o dani z nehnuteľností        na území obce Oponice a ostatnými právnymi predpismi a internými smernicami platnými v čase predloženia návrhu rozpočtu obce Oponice.

Rozpočet je zostavený na obdobie troch rokov. Návrh rozpočtu obce Oponice je na rok 2025 zostavený na základe predpokladaného vývoja v roku 2024. Rozpočet na rok 2025 vytváral predpoklady k zostaveniu príjmovej a výdavkovej  časti rozpočtu, keď sa dá rozdeliť len taký objem financií, ktorý je reálne k dispozícii. Návrh rozpočtu je zostavený ako prebytkový. Odhad príjmov na rok 2025 vychádza z vývoja roku 2024. Výška rozpočtových transferov je predpokladaná, zatiaľ nepotvrdená štátnym rozpočtom. Rozpočet je zložený z dvoch častí – príjmovej a výdavkovej. Príjmová i výdavková časť sa  ďalej  delí na bežné príjmy a výdavky, kapitálové príjmy a výdavky a príjmové a výdavkové finančné operácie.  Ďalej sa člení  podľa ekonomickej a funkčnej klasifikácie a na položky a podpoložky. Rozpočet bežných príjmov  a výdavkov je zostavený ako prebytkový. Bežné príjmy sú navrhované         vo výške  691 219,00 eur a bežné výdavky sú navrhované v objeme 684 974,00 eur. Rozpočet kapitálových príjmov a kapitálových výdavkov nie je naplánovaný, pokiaľ bude reálny  kapitálový príjem alebo výdaj v roku 2025 bude riešený úpravou rozpočtu a to isté sa týka finančných operácií. Obec Oponice je obec do  2000 obyvateľov a využila uplatnenie novely zákona č. 583/2004 Z. z. o rozpočtových pravidlách  územnej samosprávy a o zmene a doplnení niektorých zákonov v znení neskorších predpisov, kde  podľa § 4 ods. 5 sa obce      do 2000 obyvateľov môžu rozhodnúť o uplatnení alebo neuplatnení programovej štruktúry obce. Nakoľko programový rozpočet je pre malé obce zaťažujúci OZ obce Oponice rozhodlo uznesením č. 334/2013 zo 16.12.2013 o neuplatňovaní programovej štruktúry.
8.Informácia o vývoji obce z pohľadu účtovníctva
8.1 Majetok 
	Názov
	Skutočnosť

k 31.12.2023
	Skutočnosť

k 31.12.2024

	Majetok spolu
	2 269 654,58
	2 190 251,29

	Neobežný majetok spolu
	2 075 522,66
	2 066 281,49

	z toho :
	
	

	Dlhodobý nehmotný majetok
	780,00
	60,00

	Dlhodobý hmotný majetok
	1 902 851,65
	1 894 330,48

	Dlhodobý finančný majetok
	171 891,01
	171 891,01

	Obežný majetok spolu
	191 538,07
	121 569,26

	z toho :
	
	

	Zásoby
	3 947,46
	3 546,69

	Zúčtovanie medzi subjektmi VS
	
	

	Dlhodobé pohľadávky
	
	

	Krátkodobé pohľadávky 
	13 166,15
	6 202,55

	Finančné účty 
	174 424,46
	111 820,02

	Poskytnuté návratné fin. výpomoci dlh.
	
	

	Poskytnuté návratné fin. výpomoci krát.
	
	

	Časové rozlíšenie 
	2 593,85
	2 400,54


8.2 Zdroje krytia 
	Názov
	Skutočnosť

            k 31.12.2023
	Skutočnosť

            k 31.12.2024

	Vlastné imanie a záväzky spolu
	2 269 654,58
	2 190 251,29

	Vlastné imanie 
	1 229 873,12
	1 195 620,98

	z toho :
	
	

	Oceňovacie rozdiely 
	
	

	Fondy
	
	

	Výsledok hospodárenia 
	1 229 873,12
	1 195 620,98

	Záväzky
	48 475,46
	72 957,42

	z toho :
	
	

	Rezervy 
	1 000,00
	1 000,00

	Zúčtovanie medzi subjektmi VS
	5 633,92
	20 280,45

	Dlhodobé záväzky
	2 180,81
	3 569,75

	Krátkodobé záväzky
	39 660,73
	48 107,22

	Bankové úvery a výpomoci
	0,00
	0,00

	Časové rozlíšenie
	991 306,00
	921 672,89


Analýza významných položiek z účtovnej závierky:
-   Významné prírastky majetku

· obec v roku 2024 zaradila do majetku rekonštrukciu kúrenia  a plynovú prípojku DK    v Oponiciach v sume 37 065,74 eur

· zaradenie vybudovaného chodníka pozdĺž cesty II/593 v sume 55 956,08 eur

· zaradenie vybudovaného sociálneho zariadenia kabín TJ Oponice v sume 9 578,82 eur

-   Významné úbytky majetku
Obec v roku 2024 účtovala úbytok majetku 

      - vyradenie tepelného čerpadla v Dome Kultúry  v sume 14 932,16 eur
      - Významný predaj, kúpa dlhodobého majetku

Obec v roku  2024   nezaznamenala žiadny významný predaj  dlhodobého majetku
  - Prijaté dlhodobé a krátkodobé úvery
Obec v roku 2024 neprijala žiadny úver

· Prijaté dlhodobé úvery zo ŠFRB

Obec v roku 2024 neprijala žiadny úver zo ŠFRB
· Prijaté návratné finančné výpomoci z MF SR

Obec v roku 2024 neprijala žiadnu návratnú finančnú výpomoc.
Tvorba opravných položiek k pohľadávkam, k nedokončeným investíciám...
Obec v roku 2024 netvorila opravné položky k pohľadávkam, k nedokončeným investíciám.
· Tvorba rezerv
Obec v roku 2024 tvorila rezervu na audit v sume 1000 eur.

8.3 Pohľadávky 

	Pohľadávky 
	
	Zostatok k 31.12 2023
	Zostatok k 31.12 2024

	Pohľadávky do lehoty splatnosti  
	
	13 166,15
	6 202,55

	Pohľadávky po lehote splatnosti  
	
	
	


8.4  Záväzky

	Záväzky
	Zostatok k 31.12 2023
	Zostatok k 31.12 2024

	Záväzky do lehoty splatnosti  
	39 660,73
	48 107,22

	Záväzky po lehote splatnosti  
	
	


Analýza významných položiek z účtovnej závierky:

· Významný nárast/pokles pohľadávok:  
ide o pohľadávky z daňových a nedaňových príjmov, ktoré sú priebežne platené, Obec eviduje pokles pohľadávok oproti minulému roku. Ako významnú pohľadávku                    k 31.12.2024 obec evidovala pohľadávku na dani  z ubytovania v sume  3 126,00 eur, ktorá však bola v januári 2025 vyrovnaná.
- Významný nárast/pokles záväzkov : 
ide o záväzky ako faktúry došlé v januári ale týkali sa bezprostredne predchádzajúceho obdobia, patria sem aj mzdy a odvody za mesiac december 2024, vyplatené v januári 2025, ktoré  boli v priebehu mesiaca január vysporiadané.
9. Hospodársky výsledok  za 2024 - vývoj nákladov a výnosov 
	Názov
	Skutočnosť

k 31.12. 2023
	Skutočnosť

k 31.12. 2024

	Náklady
	723 787,69
	825 650,00

	50 – Spotrebované nákupy
	103 446,20
	96 960,57

	51 – Služby
	68 661,36
	97 531,95

	52 – Osobné náklady
	434 075,86
	499 685,79

	53 – Dane a  poplatky
	114,72
	926,90

	54 – Ostatné náklady                  na prevádzkovú činnosť
	10 535,52
	16 152,62

	55 – Odpisy, rezervy a OP z prevádzkovej a finančnej činnosti a zúčtovanie časového rozlíšenia
	94 073,90
	102 709,27

	56 – Finančné náklady
	3 280,13
	942,90

	57 – Mimoriadne náklady
	
	

	58 – Náklady na transfery a náklady z odvodov príjmov
	9 600,00
	10 740,00

	59 – Dane z príjmov
	
	

	Výnosy
	1 039 448,87
	791 397,86

	60 – Tržby za vlastné výkony a tovar
	17 649,45
	19 197,19

	61 – Zmena stavu vnútroorganizačných služieb
	0
	0

	62 – Aktivácia
	0
	0

	63 – Daňové a colné výnosy a výnosy z poplatkov
	440 358,60
	478 973,30

	64 – Ostatné výnosy
	304 447,34
	9 818,31

	65 – Zúčtovanie rezerv a OP z prevádzkovej a finančnej činnosti a zúčtovanie časového rozlíšenia
	1 000,00
	1 338,00

	66 – Finančné výnosy
	0
	0

	67 – Mimoriadne výnosy
	0
	0

	69 – Výnosy z transferov a rozpočtových príjmov v obciach, VÚC a v RO a PO zriadených obcou alebo VÚC
	275 993,48
	282 071,06

	Hospodársky výsledok

/+ kladný HV, - záporný HV/
	315 661,18
	-34 252,14


Hospodársky výsledok /kladný, záporný/ v sume -34 252,14 bol zúčtovaný na účet 428 – Nevysporiadaný výsledok hospodárenia minulých rokov.
Analýza nákladov a výnosov v porovnaní s minulým rokom a s vysvetlením významných rozdielov : 
- účty 50 boli znížené čo bolo spôsobené vysúťažením lepších cien za  energie
- účty 51 služby boli zvýšené oproti roku 2023, nakoľko v roku 2024 boli realizované menšie  opravy a údržby MŠ, Domu kultúry a Malého kaštieľa a zvýšené boli i ostatné služby ako výdavky  nakladania s odpadom, platby za verejné obstarávania no najviac boli zvýšené výdavky  za ostatné služby nakoľko obec v roku 2024 organizovala oslavy 780. výročia prvej písomnej zmienky o obci Oponice.
- účty 52 boli zvýšené mzdové náklady a s tým spojené aj odvody do poisťovní  -navyšovanie miezd vo verejnej správe

- účty 54 boli zvýšené ostatné náklady na prevádzkovú činnosť, čo bolo spôsobené vyššími výdavkom na spoločný stavebný úrad, ďalej tu boli účtované poukážky pre dôchodcov,  pobyt detí v škole  v prírode  a poistenie majetku obce
 - účty 55 – odpisy boli zvýšené náklady , nakoľko bol zaradený nový majetok do užívania
- účty 56 – finančné náklady boli znížené, čo bolo spôsobené účtovaním poistenia majetku      na účet 548 
- účty 58 náklady na transfery boli  mierne zvýšené, čo bolo spôsobené tým, že boli realizované športové a kultúrne podujatia 
- účty 60 zvýšenie výnosov oproti roku 2023 bolo spôsobené, zvýšením tržieb z predaja služieb
- účty 63 zvýšenie výnosov na poplatkoch za odpad a zvýšený výnos podielových daní
- účty  64  znížené výnosy  oproti roku 2023 boli spôsobené zaradením pozemkov, ktoré obec získala zcelovaním parciel  a odpustením návratnej finančnej výpomoci, ktorú obec získala v roku 2020 a v roku 2023 bolo uznesením vlády SR č. 459 z 13. septembra schválené odpustenie splácania, čo už v roku 2024 na účtoch 64 nefigurovalo 
- účty 69 boli zvýšené výnosy z bežných  transferov  

10.  Ostatné  významné skutočnosti, ktoré mali vplyv na hospodárenie     a činnosť obce 
10.1  Prijaté granty a transfery 
V roku 2024 obec prijala nasledovné granty a transfery:

Granty a transfery boli účelovo určené na bežné výdavky a boli použité v súlade s ich účelom
Popis najvýznamnejších prijatých grantov a transferov:

· V roku 2024 obec prijala nasledovné granty a transfery
Prijaté bežné granty a transfery:

	Poskytovateľ dotácie
	Suma v EUR
	Účel

Poznámka

	MV SR- Okresný úrad Topoľčany
	2 923,97
	Voľby, referendum

	ÚPSVaR Topoľčany
	2 045,40
	podpora výchovy k stravovacím návykom MŠ

	ÚPSVaR Topoľčany
	33,20
	transfer hmotná núdza

	ÚPSVaR Topoľčany
	13 557,60
	podpora výchovy k stravovacím návykom  ZŠ

	MF SR
	6 530,00
	dotácia výpadku podielových daní

	RÚŠS Nitra
	6 527,00
	nenormatívne fin. prostr. MŠ predškoláci

	RÚŠS Nitra
	159 796,00
	transfer na ZŠ

	MDaV SR
	1 365,14
	prenesený výkon št. správy  na úseku stavebného poriadku

	Okresný úrad Nitra
	101,29
	prenesený výkon št. správy  na úseku  život. prostredia

	MV SR – Okresný úrad Topoľčany
	                276,21
	prenesený výkon št. správy  na úseku  registra obyvateľov

	MDVaRR SR
	36,16
	prenesený výkon št. správy  na úseku CD a MK

	RÚŠS Nitra
	1 625,00
	nenormatívne fin. prostriedky dopravné žiakom ZŠ

	RÚŠS Nitra
	1 331,00
	nenormatívne fin. prostriedky vzdelávacie poukazy

	RÚŠS Nitra
	100,00
	Na deti SZP

	RÚŠS Nitra
	5 137,00
	nenormatívne fin. prostriedky plat asistent učiteľa ZŠ

	MV SR – Okresný úrad Topoľčany
	30,80
	prenesený výkon št. správy  na úseku register adries

	RÚŠS Nitra
	 1 264,00
	nenormatívne fin. prostriedky  na učebnice ZŠ

	NSK Nitra
	5 000,00
	dotácia na  oslavy 870. výročia prvej  písomnej zmienky o obci

	RÚŠS Nitra
	2 600,00
	transfer škola v prírode

	ÚPSVaR Topoľčany
	131,04
	transfer na pracovníkov    z ÚPSVaR

	Združenie obcí MZT
	300,00
	fin. prostriedky na  kultúrne podujatie „Stredovek            na Oponickom hrade“

	Environmentálny fond
	2 311,33
	separovaný zber

	MV SR- Okresný úrad Topoľčany
	155,16
	transfer na CO- mzda skladníka


 Popis najvýznamnejších prijatých bežných grantov a transferov:

· Transfer spolu na školstvo vo výške 178 380,00 EUR na chod ZŠ bez právnej subjektivity a predškolákov MŠ

       -     Dotácia výpadku podielových daní 6 530,00 EUR

       -     Transfer na stravovacie návyky detí ZŠ a predškolákov spolu v sume 15 603,00 EUR

       -     Transfer na oslavy 870. výročia prvej písomnej zmienky o obci Oponice vo výške          

              5 000,00 EUR

Prijaté kapitálové granty a transfery:

	Poskytovateľ dotácie
	Suma v EUR
	Účel
	Poznámka

	MF SR 
	17 000,00
	Vybudovanie chodníka v areáli MŠ
	príspevok

	
	
	
	

	
	
	
	


Popis najvýznamnejších prijatých kapitálových grantov a transferov:

· Obec v roku 2024 dostala od Ministerstva financií SR  dotáciu na vybudovanie chodníka v areáli materskej školy, táto dotácia však bude použitá až v priebehu roka 2025.

10.2 Poskytnuté dotácie 

V roku 2024 obec poskytla zo svojho rozpočtu dotácie v zmysle VZN č.2/2020 o poskytovaní dotácií z rozpočtu obce: 
	Prijímateľ dotácie
	Účelové určenie dotácie
	Suma poskytnutých

 prostriedkov v EUR

	T J Oponice
	Podpora športu detí,  dorastu  a dospelých                                                   
	9 000,00

	OZ Veteran car club Appony - Oponice
	Organizovanie  zrazu vozidiel -veteránov

Organizovanie  zrazu bicyklov - veteránov
	                        1 200,00

	eRKO Hnutie kresť. Spoločenstiev Oponice
	Pobyt detí z Oponíc v letnom tábore Vyhne
	540,00 

	
	
	


10.3   Významné investičné akcie v roku 2024
Najvýznamnejšie investičné akcie realizované v roku 2024:

       -    vybudovanie chodníka pozdĺž cesty II/593
       -    rekonštrukcia kúrenia v dome kultúry
       -   dobudovanie sociálnych zariadení kabín TJ Oponice     
10.4    Predpokladaný budúci vývoj činnosti 

Predpokladané investičné akcie realizované v budúcich rokoch:
· zateplenie budovy MŠ 
· zateplenie budovy KD
· dobudovanie kanalizácie

· oprava chodníkov

· oprava miestnych  komunikácií
· modernizácia športového areálu 
10.5    Udalosti osobitného významu po skončení účtovného obdobia 
Obec nezaznamenala žiadnu udalosť osobitného významu po skončení účtovného obdobia. 
10.6 Významné riziká a neistoty, ktorým je účtovná jednotka vystavená  
a) Obec nezaznamenala žiadne významné riziká a neistoty . 
b) Obec nevedie žiadny súdny spor .

c)  Ekonomická situácia- Vojnový konflikt na Ukrajine ovplyvňuje energetickú krízu a zvyšovanie cien všetkých komodít a negatívne ovplyvnil aj financovanie samospráv v roku 2024. Situácia sa neustále vyvíja a je neistá a preto si vedenie účtovnej jednotky nemyslí, že je možné  reálne odhadnúť  vplyv súčasnej situácie na účtovnú  jednotku.
Vypracovala:   Zuzana Geršiová                                                Schválil:    Mgr. Milan Gál
V Oponiciach  dňa  28. augusta 2024
Prílohy:

· Individuálna účtovná závierka: Súvaha, Výkaz ziskov a strát, Poznámky
· Výrok audítora k individuálnej účtovnej závierke 

